# Liz Claiborne

Anne Elisabeth Jane Claiborne, ezaguna Liz Claiborne izenez (Brusela, Belgika, 1929ko martxoaren 31 – New York, AEB, 2007ko ekainaren 27a) estatubatuar emakumeen arroparen diseinatzailea izan zen, eta 70eko hamarkadan ospea hartu zuen emakume profesionalarentzako enpresa mundurako arroparekin.

## Bizitza

Gaztetan Ameriketako Estatu Batuetara joan zen (1949), eta New Orleansen (Louisiana) bizi izan zen. Handik urte batzuetara, San Timothera joan zen bizitzera, sasoi hartan Catonsvillen (Maryland) zegoen barnetegira. Ikasketak bukatu ostean, Europara joan zen Artea ikastera. 1949an, Jacques Heim-en Diseinu Nazionalerako Lehiaketa irabazi zuen, eta, handik denbora batera, New Yorkera joan zen.

### Lan ibilbidea

New Yorken artista gisa lan egin zuen Sportswear Tina Leser etxean. Dan Keller eta Grupo Juvenil la S.A.rentzat ere diseinatzaile gisa lan egin zuen, 1976an Liz Claiborne S.A. bere diseinu-enpresa sortu baino lehen. Hori erronka argia izan zen sektorea gizonezkoek kontrolatzen zuten sasoian.
Garai hartan enpresen goi-zuzendaritzan sartzen hasia zen. Emakume profesionalarentzat arropa merke eta dotorea sortzea zen bere asmoa. Horrela, emakumeen jantzien estilo bereizgarria mundu profesionalean hesiak hausten eta postuak igotzen saiatzen ziren emakume exekutiboen ikur bihurtu zen.
Urratzaile izateko beldur barik, jaka-jantzia berrasmatu zuen, kolore gehiago erantsiz, eta betiere jantziak oso emakumezkoenak izan zitezen eta gehiegi garestitu ez zitezen ahaleginduta.
1986an, Liz Claiborne enpresa sortu zuen, mundu horretan lehen aldiz emakume batek sortua, eta Fortune finantza-aldizkariak egin zituen 500 enpresa garrantzitsuenen zerrendan sartu zen. Bere enpresako zuzendaritza exekutibotik erretiratu zenean, 90eko hamarkadaren hasieran, konpainia Ameriketako Estatu Batuetako emakumeentzako arropa fabrikatzaile handiena zen, guztira 1.400 milioi dolarreko salmentak zituen. Pixkanaka, enpresak Dana Buchman, Juicy Couture, Ellen Tracy eta Lucky Brand jeans markak ere izan ditu.
Art Ortenberg-ekin ezkonduta egon zen eta aurretik Ben Schultz-ekin. Modaren munduan emakumeari aukera gehiago ematearen defendatzaile nekaezina, Claibornek, erretiroa hartu ostean, lan humanitarioei ekin zien, eta bere senarrarekin ingurumena babesteko karitatezko fundazio bat sortu zuen.

### Heriotza

Liz Claiborne 78 urte zituela hil zen Manhattango Ospitale Presbiterianoan, 2007ko udan, hamarkada bat baino gehiagotan zuen minbiziaren ondorioz.

## Sariak eta aintzatespenak

* 1949an, Jacques Heim-en Diseinu Nazionalerako Lehiaketa irabazi zuen.

## Erreferentziak

* ↑ Liz Claiborne, 78; Fashion Industry Icon. .
* ↑ «MADE L&C; Pioneer Awards» web.archive.org 2005-05-31 (Noiz kontsultatua: 2025-01-31).
* ↑ (Ingelesez) Ortenberg, Art. (2010-04-16). Liz Claiborne: The Legend, The Woman. Rowman & Littlefield ISBN 978-1-58979-494-8. (Noiz kontsultatua: 2025-01-31).
* ↑ «Liz Claiborne» The Economist ISSN 0013-0613. (Noiz kontsultatua: 2025-01-31).
* ↑ (Ingelesez) education, Elaine Woo Elaine Woo is a Los Angeles native who has written for her hometown paper since 1983 She covered public; Local, Filled a Variety of Editing Assignments Before Joining “the Dead Beat”-News Obituaries – Where She Has Produced Artful Pieces on Celebrated; national; Figures, International; Mailer, including Norman; Child, Julia; in 2015, Rosa Parks She left The Times. (2007-06-28). «Liz Claiborne, 78; clothes designer for career women built vast fashion empire» Los Angeles Times (Noiz kontsultatua: 2025-01-31).
* ↑ (Ingelesez) «INDEX: Liz Claiborne Display Merchandising Store Fixtures» Fixtures Close Up (Noiz kontsultatua: 2025-01-31).
* ↑ (Ingelesez) Horwell, Veronica. (2007-07-01). «Liz Claiborne» The Guardian ISSN 0261-3077. (Noiz kontsultatua: 2025-01-31).

## Kanpo estekak

* Webgune ofiziala
* Liz Claiborne, emakume langilearen diseinatzailea, hil da lavanguardia.es-n
* Datuak: Q465637
* Multimedia: Liz Claiborne / Q465637